cyanic-selkie/wikianc huggingface dataset:
ארתורו וידאל
קריירת מועדונים
ב-6 באוגוסט 2018 חתם בברצלונה הספרדית לשלוש שנים תמורת 18 מיליון אירו, יחד עם שלושה מיליון בבונוסים עתידים. ב־12 באוגוסט 2018 עשה את הופעת הבכורה שלו במדי ברצלונה בסופר קאפ הספרדי וגם זכה בתואר הראשון שלו עם הקטאלונים כאשר ברצלונה ניצחה את סביליה 2-1. בחודש אפריל זכה באליפות ספרד ובתואר ליגה שמיני בקריירה שלו ובכך הפך לאחד השחקנים הבודדים שזכו בתואר ליגה בשלוש מדינות שונות (איטליה, גרמניה וספרד).
ב-20 בספטמבר 2020 עבר לאינטר מילאנו.
ב-14 ביולי 2022 חתם בפלמנגו מהליגה הברזילאית לעונה וחצי.
ב-14 ביולי 2023 חתם באתלטיקו פרנאאנסה עד לדצצבר 2023.
קריירה בינלאומית
וידאל ייצג את מדינתו לראשונה באליפות דרום אמריקה עד גיל 20 בשנת 2007 בפרגוואי. בטורניר זה היה סגן מלך השערים עם שישה. הצלחת הנבחרת בטורניר העניקה לה כרטיס לאליפות העולם עד גיל 20 בו היא סיימה במקום השלישי, כאשר וידאל מבקיע שלושה שערים. הופעת הבכורה של וידאל בנבחרת הבוגרת הייתה מול נבחרת ונצואלה, ומאז הוא הפך לחלק אינטגרלי מהנבחרת תחת שרביטם של מרסלו בייאלסה וממשיכו קלאודיו בורגי. וידאל הבקיע שלושה שערים בנבחרת, והשתתף בקופה אמריקה 2011 בארגנטינה, במונדיאל 2010 בדרום אפריקה ובמונדיאל 2014 בברזיל.. בשנת 2015 זכה וידאל בקופה אמריקה 2015 עם נבחרת צ'ילה לאחר ניצחון בגמר על נבחרת ארגנטינה בבעיטות הכרעה, לאחר 0-0 במהלך 120 דקות, על אף שבמהלך הטורניר נעצר לאחר שעבר תאונת דרכים כאשר נהג בשכרות. כמו כן, וידאל נכלל בנבחרת המצטיינים של הטורניר. בשנת 2016 זכה וידאל עם נבחרת צ'ילה בקופה אמריקה סנטנריו, לאחר ששוב ניצחה צ'ילה את ארגנטינה בבעיטות הכרעה לאחר 0-0 ב-120 דקות. וידאל החמיץ אמנם את הפנדל שלו, אך נבחרתו ניצחה 2–4 וזכתה בגביע.
ב-11 באוקטובר 2017, הודיע וידאל על פרישה מהמדים הלאומיים של צ'ילה, יום לאחר שנבחרתו כשלה להעפיל למונדיאל 2018 ברוסיה. אבל, שעות ספורות לאחר הודעת הפרישה שלו וידאל חזר בו והבטיח שלא יעזוב את הנבחרת.
בקופה אמריקה 2019 סיימו וידאל וצ'ילה במקום הרביעי.
חיים אישיים
ב-2019 נפרד מאשתו לאחר עשר שנות נישואין.
וידאל אב לשניים.
Locked Out of Heaven
Locked Out of Heaven (בעברית: נעול מחוץ לגן עדן) הוא הסינגל הראשון מאלבומו השני של הזמר והיוצר האמריקאי ברונו מארס, "Unorthodox Jukebox". הסינגל יצא ב-1 באוקטובר 2012. מארס כתב והפיק את השיר יחד עם צוות ההפקה שלו, הסמיזינגטונס. להפקה היו שותפים גם מארק רונסון, ג'ף באסקר ואמיל הייני.
הסינגל זכה להצלחה ודורג בעשרת המקומות הראשונים ביותר מ-20 מצעדי שירים ברחבי העולם. במצעד האמריקאי שהה הסינגל שישה שבועות במקום הראשון.
מוחמד נשיד
מוחמד נשיד (בדיבהי: މުހައްމަދު ނަޝީދު) הוא פוליטיקאי, שימש כנשיא הרביעי של האיים המלדיביים, שכיהן מאוקטובר 2008 עד לפברואר 2012.
נשיד נולד ב-17 במאי 1967 במאלה והוא מוסלמי-סוני, כיום (2021) נשוי ללילה אלי ולהם שתי בנות. בתחילת דרכו היה דייג, לאחר מכן יצא ללימודים בסרי לנקה ובבריטניה, שבסיומם הקים מפלגה פוליטית והתמודד על הנשיאות בבחירות הדמוקרטיות הראשונות של האיים המלדיביים. בסיומן גבר על הנשיא הקודם מאומון עבדול גאיום. ב-7 בפברואר 2012 התפטר נשיד לאחר שבועות של הפגנות נגדו במדינה, בטענה כי: "חמושים הכריחו אותו להתפטר". סגנו מוחמד וואהיד חסן החליף אותו בתפקיד הנשיאות.
לימודים
בשנים 1971 עד 1981 למד בבית הספר majeediyya במאלה שבאיים המלדיביים. בשנת 1981 עבר לבית הספר overseas school of colombo בעיר קולומבו בירת סרי לנקה, שם למד עד 1982. באוגוסט 1982 עבר נשיד לבריטניה ולמד בבית הספר dauntsey's בעיר ווילטשייר עד שנת 1984 ולאחר מכן המשיך בלימודיו באוניברסיטת ג'ון מוריס בעיר ליברפול עד 1989.
קורות חיים
בשנת 1990 עזר מוחמד נשיד לייסד את העיתון הפוליטי "סאנגו", העיתון נסגר לאחר שנה על ידי השלטונות והוא נשלח למאסר. ב-1991 הכריז עליו ארגון אמנסטי אינטרנשיונל בתור אסיר מצפון. ב-8 באפריל 1992 הוא נשלח לכלא לשלוש שנים, אך שוחרר ביוני 1993. הוא נאסר שוב ב-1994 וב-1995. ב-1996 הוא נשלח לכלא לשנתיים. ב-1999 נכלא וישב שנה וחצי בכלא. ב-10 בנובמבר 2004 הוא חבר למוחמד לטיף ויחד הקימו את מפלגת האופוזיציה הראשונה באיים המלדיבים המפלגה הדמוקרטית המלדיבית (MDP) ממקום מושבו בסרי לנקה. ב-2004 הוכר נשיד בבריטניה כפליט פוליטי. ב-30 באפריל 2005 הוא חזר למאלה לאחר שנה וחצי בסרי לנקה. ב-12 באוגוסט 2005 הוא נעצר שוב תוך כדי הפגנה לא אלימה והואשם בפעילות טרור.
הניצחון בבחירות לנשיאות
באפריל 2008 נערכו פרימריס במפלגת MDP ונשיד נבחר להיות מועמד המפלגה לנשיאות. ב-28 באוקטובר 2008 נערכו הבחירות הדמוקרטיות הראשונות באיים המלדיביים, נשיד התמודד בראשות מפלגתו לנשיאות. בסיבוב הראשון קיבל 44,293 קולות (כ-25%), ואילו גאיום (הנשיא המכהן) קיבל 71,731 קולות (כ-40%). שניהם עלו לסיבוב שני, ובו קיבל נשיד כ-54% מהקולות, לעומת 46% בלבד לגאיום, 30 שנות נשיאות של מאומון עבדול גאיום הגיעו לסיומן. ב-11 בנובמבר 2008 הושבע נשיד כנשיא.
התפטרות
ב-7 בפברואר 2012 התפטר נשיד מהנשיאות לאחר שבועות של הפגנות באיים המלדיביים שנערכו נגדו לאחר שהורה לצבא לעצור את נשיא בית המשפט העליון. חלק מן אנשי הצבא תמכו במפגינים ונשיד התפטר בטענה שאם לא היה עושה כך, הייתה מתרחשת הפיכה צבאית עקובה מדם במדינה. סגנו מוחמד וואהיד חסן החליף אותו בתפקיד. לאחר ההתפטרות יצא להפגין כנגד השלטון החדש ונעצר והוכה על ידי הצבא.
פועלו כנשיא
כנשיא הציב נשיד בראש סדר העדיפויות את עצירת ההתחממות הגלובלית אשר מסכנת מאוד את קיומם של האיים המלדיביים. כדי להעלות את הנושא לתודעה הציבורית בעולם ערך נשיד ב-17 באוקטובר 2009 ישיבת ממשלה מתחת לפני המים.
אומנה
{{פירושונים|
ראו גם
}}
הלבוי (סרט)
הלבוי (באנגלית: Hellboy) הוא סרט גיבורי על אמריקאי משנת 2004 המבוסס על חוברות הקומיקס הלבוי וקשת הסיפור "Hellboy: Seed of Destruction" מבית Dark Horse Comics. את הסרט ביים גיירמו דל טורו ומככבים בו רון פרלמן, ג'ון הרט וסלמה בלייר בתפקידים הראשיים. עלילת הסרט מביאה את סיפורו של שדון שהפך לגיבור על העובד בחשאי עבור הלשכה להגנה ומחקרים פאראנורמליים.
הסרט היה מועמד לחמישה פרסי סטורן וזכה בפרס סאטורן לאיפור הטוב ביותר. ב-2007 אתר Rotten Tomatoes דירג את הסרט בתור סרט הקומיקס ה-13 הטוב ביותר. ב-2008 מגזין אמפייר דירג את הסרט בתור הסרט ה-11 מ-20 סרטי הקומיקס הגדולים ביותר.
עלילת הסרט
שנת 1944. המיסטיקאי הרוסי גרגורי רספוטין מסייע לנאצים לבנות שער בין-ממדי על חופי סקוטלנד במטרה לשחרר מפלצות הנקראות אוגדרו-ג'האד הכלואות במרחב החלל, זאת על מנת שיעזרו לנאצים במלחמתם בבעלות הברית. רספוטין נעזר בעוזרת שלו אילזה פון הופשטיין ואוברשטורמבאנפיהרר רופרכט קרונן, חבר באגודת תולה ומתנקש בכיר בשירות אדולף היטלר.
בינתיים, אנשי יחידת חיילים מטעם בעלות הברית מנסה להשמיד את השער, בעודם מונחים על ידי טרבור ברום הצעיר. הם מצליחים להרוג את כל הגרמנים ולהשמיד את השער בזמן שרספוטין, קרונן ופון הופשטיין נמלטים. היחידה מגלה שדון קטן עם יד ימין עשויה אבן שנגעה בשער, הם מכנים אותו "הלבוי" וברום מאמץ אותו.
60 שנה לאחר מכן, סוכן ה-FBI ג'ון מאיירס נשלח לבקשתו של פרופסור טרבור ברום על מנת לשרת בלשכה להגנה ומחקרים פאראנורמליים על מנת לפגוש את הלבוי וידידו ההומנואיד האמפיבי אייב סאפיין. הוא מגלה כי חברה נוספת בשם ליז שרמן, אשפזה את עצמה במוסד פסיכיאטרי כדי להגן על אחרים מפניה בשל יכולותיה לשגר אש מידיה. חרף ביקורים של הלבוי היא נחושה בדעתה שלא להשתחרר.
קרונן והופשטיין מגייסים את רספוטין במולדובה והשלושה משחררים לעולם את השד סמאל. רספוטין מבקר את ליז בשנתה ומשפעל את כוחותיה וכמעט שמשמיד בכך את בית החולים. מאיירס משכנע אותה לשוב ללשכה.
הלבוי יוצא להיאבק בסמאל שזורע הרס במרכז העיר ומגלה שבכל פעם שהוא הורג אותו סיגל נולד מחדש ומכפיל את עצמו. הלבוי, אייב וכמה סוכנים פדרליים יורדים בתעלות הביוב כדי להשמיד את הביצים שמהם נולד סמאל מחדש, שם הוא נתקל בקרונן שפע את אייב והרג את כל סוכני ה-FBI. גופו של קרונן מורכב מחלקים מתכתיים כחלק מניסיונו להישאר בן אלמוות ובלתי מובס. כשהלבוי מתקרב אליו הוא מרדים את עצמו וגופו מובא אל הלשכה. מנהל ה-FBI טום מאנינג מתעצבן מהתנהגותו של הלבוי בעוד מאיירס לוקח את ליז לשתות איתו קפה. הלבוי שמקנא בהם עוקב אחריהם בחשאי בעודו יוצא מהלשכה והוא בלתי חמוש.
קרונן מתעורר בעוד רספוטין מופיע בלשכה ומתעמת עם פרופסור ברום. הוא מראה לו הצצה לעתיד טוב הלבוי נראה כמי שיביא להשמדת העולם או-אז קרונן דוקר את ברום בצווארו והורג אותו כשברור לופת בחוזקה את תפילת המחרוזת שלו.
מאנינג משתלט על הלשכה ומוצא את המאוזוליאום של רספוטין בבית קברות ישן מחוץ למוסקבה, רוסיה. צוות בפיקוד מאנינג והלבוי נכנסים למקום אך מתפצלים עד מהרה. מאנינג והלבוי מוצאים את מאורתו של קרונן ומביסים אותו. הלבוי מתאחד שוב עם ליז ומאיירס בקן החדש של סמאל אך היצור מתגבר עליהם. ליז משתמשת ביכולות שיגור באש שלה על מנת להבעיר את סמאל והביצים שלו. שלושתם מאבדים את הכרתם ונלכדים על ידי רספוטין והופשטיין. רספוטין שואב את נשמתה של ליז ומורה להלבוי לשחרר את שדי אוגדרו-ג'האד בתמורה לנשמתה. הלבוי מעיר את כוחו האמיתי כאנונג און ראמה וגורם בכך לקרניים שעל ראשו לגדול מחדש בעודו משחרר את השדים. מאיירס משתחרר מכבליו ומכניע את האפשריים. הוא מזכיר להלבוי שהוא יכול לשנות את גורלו, ובעודו נזכר למה הפך חרף ייעודו, הוא שובר את קרניו ומכניע את השדים ואת רספוטין עם אחת מקרניו.
גופו של רספוטין נדבק מאחד השדים שהורג אותו ואת האפשריים, כשלבסוף הלבוי הורג את השד באמצעות רימון יד. הוא לוחש משהו באוזנה של ליז והיא מתעוררת. כשהיא שואלת איך חזרה אליה נשמתה הלבוי עונה לה שהוא איים לעבור לצד השני ולתבוע אותה חזרה והשניים מתנשקים.
שיווק והכנסות
הבכורה העולמית של הסרט נערכה בתיאטרון מאן ווילג' בווסטווד, לוס אנג'לס שבקליפורניה ב-30 במרץ 2004. יוצר הלבוי, מייק מיגנולה, אמר שהוא מרוצה מאוד מסרטי הלבוי.
הסרט הוקרן בהקרנות מסחריות החל מה-2 באפריל 2004 ולהרוויח 23.1 מיליון דולר בסוף השבוע הראשון להקרנתו. הסרט הרוויח בסיכום הכולל 59.7 מיליון דולרים בצפון אמריקה ו-39.7 מיליון דולרים ברחבי העולם והגיע להכנסה כוללת של 99.4 מיליון דולר כנגד תקציב של 66 מיליון דולר בלבד.
סרט המשך
ביוני 2008 יצא לאקרנים סרט ההמשך הלבוי 2.
הטפה אל היוונים
ההטפה אל היוונים או הטפה אל הגויים (ביוונית עתיקה: Λόγος παραινέτικος πρὸς Ἕλληνας; בלטינית: Cohortatio ad Graecos או Cohortatio ad Gentiles) הוא טקסט יווני נוצרי פראינטי או פרוטרפטי עתיק בן 38 פרקים.
מחבר ותאריך
אף על פי שהחיבור אנונימי, הוא יוחס בטעות ליוסטינוס מרטיר (המאה ה-2 לספירה) ונכלל באוספים של חיבוריו. "פסאודו-יוסטינוס" הפך לשם הנוכחי כאשר הוכר כי למחבר זה וליוסטינוס מרטיר היו סגנונות כתיבה שונים זה מזה באופן ברור. הבדל נוסף הוא שמחבר ה"הטפה אל היוונים", על אף שהוא משתמש בסופרים מהתקופה ההלניסטית, דוחה את המחשבה היוונית, בעוד יוסטינוס מרטיר קיבל את אותם ההיבטים של הפילוסופיה היוונית שלדעתו לא היו מנוגדים לבשורות של הברית החדשה.
כריסטוף רידווג טוען כי יש לזהות את פסאודו-יוסטינוס עם מרקלוס מאנקירה. בקרב הפרשנים הקודמים לא הייתה הסכמה לגבי התארוך המדויק, אולם שרקנברג (Schreckenberg), בויטנוורף (Buitenwerf) והרדוויק (Hardwick) הסכימו כי החיבור נכתב ככל הנראה במאה ה-4, מה שתואם את הנתונים הביוגרפיים של מרקלוס מאנקירה. אין לבלבל את החיבור הזה עם חיבורו של פסאודו-יוסטינוס, "נאום אל היוונים" (Oratio ad Graecos או Oratio ad Gentiles), שגם הוא הועבר בטעות תחת שמו של יוסטינוס מרטיר.
תוכן
פסאודו-יוסטינוס מתחיל את ניתוח הוגי הדעות הפגניים בהתבוננות בתורתה של האסכולה המילטית, כולל תאלס, אנכסימנדרוס ואנכסימנס ממילטוס. לצד המילטים הוא מוסיף את הרקליטוס, היפאסוס, אנכסגורס וארכלאוס. הוא מזכיר בקצרה את התיאוריות השונות שלהם על "עקרונות" או "גורמים ראשונים" (ראו: הראשית); למשל, התיאוריה של תאלס שכל החומר נובע ממים. לאחר מכן הוא מזכיר את התיאוריות של פיתגורס, אפיקורוס ואמפדוקלס. הוא מסכם שכל הפילוסופים הקדם-סוקרטיים ואפיקורוס (שלא היה קדם-סוקרטי) לא יכלו להסכים, וכי חוסר ההסכמה הזה מראה את חולשתה של הפילוסופיה שלהם כולה. הרקליטוס נזכר כמגיע מאותה עיר כמו היפאסוס - מטפונטיון - אף על פי שהוא למעשה בא מאפסוס.
בשלב הבא פסאודו-יוסטינוס עוסק באפלטון ובאריסטו. אף על פי ששני אלה היו המוערכים ביותר מבין הפילוסופים הפגניים, הוא מסכם באופן דומה כמו קודם: הם אינם מסכימים זה עם זה ולכן יש לבקר אותם באותה מידה. לדוגמה, הוא אומר כי אפלטון מלמד שלנפש האדם יש שלושה חלקים (תאוריית הנפש של אפלטון ), ואילו אריסטו מלמד שלנפש האדם יש רק היבט אחד, של תבונה (על הנפש ). הוא גם טוען שהם סותרים את עצמם. לדוגמה, הוא טוען כי אפלטון אומר במקום אחד כי יש שלושה גורמים ראשונים, אך במקום אחר אומר שיש ארבע. שוב, הוא טוען כי אפלטון אומר שהחומר לא נברא, אך אחר כך סותר את עצמו ואומר שהוא כן נברא. ההשקפות המדעיות המודרניות על הקשר שבין הפילוסופיות של אפלטון לאריסטו הן מגוונות ומורכבות.
בניגוד למחלוקות בין כל הפילוסופים הפגניים, פסאודו-יוסטינוס משבח את המורים הנוצרים, שלדבריו לא "סתרו או התווכחו זה עם זה. במקום זאת, בלי מריבה, הם העבירו אלינו את הידע שקיבלו מאלוהים". הוא מחשיב את משה כמורה הנוצרי הקדום ביותר. חוקרים רבים זיהו את הטקסט כיהודי במהותו, על סמך החוב העז של פסאודו-יוסטינוס למחשבה היהודית. תיאוריה אחרת היא שמדובר בחיבור מחדש שטחי במיוחד של חומר יהודי למטרות נוצריות (ראו על פיצול הנצרות הקדומה והיהדות).
פסאודו-יוסטינוס גם מצטט ודן בכמה מחזיונות הסיבילות. הוא כותב שחלק מהאורקלים הללו מלמדים את הדת האמיתית, כולל מונותאיזם. ציטוטיו של פסאודו-יוסטינוס הם מקור טקסטואלי חשוב לאורקלים אלה.
מהדורות
ישנה מהדורה מאת מירוסלב מרקוביץ' (Miroslav Marcovich) הכוללת את הטקסט המקורי ביוונית, וסיכום והערות באנגלית, שפורסמה על ידי ולטר דה גרויטר בשנת 1990. מהדורה חדשה יותר מאת כריסטוף רידווג (Christoph Riedweg) כוללת את הטקסט היווני יחד עם אפראט מדעי, ומחקר על היצירה בגרמנית, בהוצאת פרידריך ריינהרט פרלג (Friedrich Reinhardt Verlag) בשנת 1994. המהדורה של רידווג מייצגת את הניסיון הראשון לפתח טקסט מדעי מעודכן. תרגום לאנגלית מאת תומאס ב. פולס (Thomas B. Falls) נכלל בכרך 6 של סדרת "אבות הכנסייה" (The Fathers of the Church: A New Translation) בהוצאת האוניברסיטה הקתולית של אמריקה, שפורסם לראשונה בשנת 1948 ונדפס לאחרונה בשנת 2008.
Her Majesty
Her Majesty (הוד מלכותה) הוא שיר שנכתב על ידי פול מקרטני (אף שהקרדיט על כתיבתו הוא לג'ון לנון ומקרטני). השיר מופיע ברצועה האחרונה באלבום של הביטלס Abbey Road.
השיר הקצר מסופר בגוף ראשון מפיו של גבר השר על "הוד מלכותה", שהיא "נערה די נחמדה אך אין לה הרבה לומר". הוא רוצה להביע בפניה את אהבתו אך עליו למלא את בטנו ביין כדי להצליח בכך, והוא מסיים באמירה לפיה יום אחד יהפוך אותה לשלו. השיר מושר על ידי מקרטני בליווי גיטרה אקוסטית.
במקור השיר הוכנס בין הרצועות Mean Mr. Mustard ו-Polythene Pam, אך מקרטני החליט שסדר שירים אינו מוצלח והורה לטכנאי ההקלטות של אולפני אבי רוד, ג'ון קורלנדר, למחוק את השיר. קורלנדר לא עשה זאת, כיוון שמדיניות האולפנים הייתה לעולם לא לזרוק חומר מוקלט של הביטלס. 14 שניות של שקט בין השיר The End לבין Her Majesty הן תוצאה של עריכה זאת. בדיעבד, תוצאת העריכה היא אפקט רב משמעות - לאחר השיר The End החותם את "אבי רוד" (שהיה למעשה הקלטת האולפן האחרונה של הביטלס), והמתנה בת 14 שניות, המאזין טועה לחשוב כי התקליט הסתיים ולפתע מקבל עוד פיסת מוזיקה, שיכולה אף להיחשב כ״אתנחתא קומית״ לאחר השיר The End, כאקורד סיום אחרון בהחלט.
האקורד החזק והרועש בתחילת השיר הוא למעשה האקורד האחרון בשיר Mean Mr. Mustard, אשר מסתיים בצורה פתאומית, כיוון שהצליל האחרון נמצא בתחילת השיר Polythene Pam. העריכה המגושמת מוכיחה שהשיר לא היה אמור להיכלל בתקליט המקורי, אך כמו שאמר מקרטני בקטע מוקלט שהתפרסם ב-The Beatles Anthology: "אופייני לביטלס - טעות".
אלכסנדר סורוס
אלכסנדר סורוס (באנגלית: Alexander Soros; נולד ב-1985) הוא פילנתרופ אמריקאי, אחד מבניו של המיליארדר ג'ורג' סורוס. הוא יו"ר קרנות החברה הפתוחה ואחד ממנהיגי הפורום הכלכלי העולמי הצעיר לשנת 2018.
ראשית חייו
אלכסנדר סורוס הוא בנם של המיליארדר ג'ורג' סורוס וסוזן ובר סורוס. הוא גדל בקטונה, ניו יורק ולו אח צעיר, גרגורי. למד ב-King Low Heywood Thomas בסטמפורד שבקונטיקט. הוא סיים את לימודיו באוניברסיטת ניו יורק ב-2009, וב-2018 השלים את לימודי הדוקטורט בהיסטוריה באוניברסיטת קליפורניה בברקלי.
פילנתרופיה
סורוס ביסס את עצמו כפילנתרופ עם תרומתו הגדולה הראשונה לקרן היהודית לצדק (Jewish Funds for Justice).
על פי כתבת פרופיל בוול סטריט ג'ורנל ב-2011, של סורוס מתמקד ביוזמות פרוגרסיביות שאינן זוכות בשלב זה לתמיכה רחבה". מאז, הוא הצטרף לדירקטוריון של ארגונים, כגון Global Witness (כחבר מועצת מייעצת), העוסק במאבק נגד הפרות סביבתיות וזכויות אדם הקשורות לניצול משאבי טבע; קרנות החברה הפתוחה, הפועלת לביסוס אחריות ממשלתית ותהליכים דמוקרטיים בעולם; ו-Bend the Arc (שנוצרה ממיזוג של 'הברית היהודית הפרוגרסיבית' והקרנות היהודיות לצדק ב-2012).
סורוס תורם גם למטרות פוליטיות. במרץ 2012 תרם 200,000 דולר למועצה היהודית לחינוך ומחקר, הארגון שעומד מאחורי ה-Great Schlep של 2008 לתמיכה במועמד לנשיאות ברק אובמה.
קרן אלכסנדר סורוס
בשנת 2012 הקים סורוס את קרן אלכסנדר סורוס, שמוקדשת לקידום צדק חברתי וזכויות אדם. בין מקבלי המענקים הראשוניים של הקרן ניתן למנות את הארגונים Bend the Arc, הברית הלאומית לעובדי הבית, המייצגת זכויותיהם של 2.5 מיליון עובדי בית בארצות הברית, ו-Make the Road New York, שמקדמת את מעמד הפועלים ואת הקהילה הלטינית.
לצד קרן פורד וקרנות החברה הפתוחה, קרן אלכסנדר סורוס מימנה את המחקר הסטטיסטי הלאומי הראשון אי פעם של עובדי בית ("כלכלת בית: העולם הבלתי נראה והבלתי מוסדר של עבודה ביתית", פורסם ב-26 בנובמבר 2012).
פעילויות אחרות
סורוס הפיק כמה סרטים, כולל "משפט האש" ו"הקלפטוקרטים".
פרסומים
בשנת 2014 תרם סורוס חיבור ל"ספר אלוהים, אמונה וזהות מהאפר" ("God, Faith and Identity from the Ashes"): הרהורים של ילדים ונכדים של ניצולי שואה.
כתיבתו של סורוס הופיעה, בין היתר, בגרדיאן, פוליטיקו, מיאמי הראלד, סאן-סנטינל והפורוורד.
הארי פוטר
הארי פוטר (באנגלית: Harry Potter) היא סדרת ספרי פנטזיה מצליחה בת שבעה חלקים (הפטלוגיה) שנכתבה על ידי הסופרת הבריטית ג'יי קיי רולינג. גיבור הסדרה הוא הנער הארי פוטר. הראשון מבין שבעת ספרי הסדרה, "הארי פוטר ואבן החכמים", יצא לאור בשנת 1997, והאחרון בסדרה, "הארי פוטר ואוצרות המוות" יצא בשנת 2007.
כל אחד מספרי הסדרה מתאר שנת לימודים בבית הספר הוגוורטס לכישוף ולקוסמות. הסדרה מתאפיינת, בין השאר, ביצירת עולם חדש של מושגים ומונחים פרי דמיונה של הסופרת (וחלקם גם באים מהשפה הלטינית). על אף שקהל היעד העיקרי של הסדרה הוא ילדים ובני־נוער, הסדרה מעוררת עניין בקרב בני כל הגילים.
הסדרה זכתה להצלחה יוצאת דופן, וספריה נמכרו במאות מיליוני עותקים בעשרות שפות ברחבי העולם. הספרים מופיעים בקביעות ברשימת עשרת הספרים הנמכרים בעולם, ועשו את רולינג לאחת הנשים העשירות בממלכה המאוחדת ולסופרת העשירה ביותר בעולם. סדרת הספרים גיבשה לעצמה קהל מעריצים עולמי - דבר שהביא לשיווק מוצרים רבים הנוגעים לדמויות ולפרטי העלילה.
הסדרה הוסבה לשמונה סרטי קולנוע, שעד לשנת 2015, היוו את סדרת הסרטים המכניסה ביותר בהיסטוריה של הקולנוע (שיא שנשבר ב־2015 על ידי היקום הקולנועי של מארוול).
עלילה
גיבור הספר, הארי פוטר הוא נער רזה וממושקף, בעל עיניים ירוקות, שיער שחור וצלקת בצורת ברק על מצחו. הארי הוא יתום, כיוון ששני הוריו, לילי וג'יימס פוטר, נרצחו כשהיה בן שנה על ידי לורד וולדמורט, קוסם האופל הגדול בכל הזמנים, על ידי קללה ממיתה ('אבדה קדברה'), אך הארי עצמו שרד, כשהקללה שניסה וולדמורט להטיל עליו חזרה על עקבותיה והשמידה את הקוסם האפל.
במשך שבע שנות לימודיו בבית הספר לקוסמות הוגוורטס, ובעיקר בשנתו האחרונה בה אינו נמצא בבית הספר, מתוארות בספרים, מתרחש מאבק בין כוחות הטוב, שאותם מייצגים הארי פוטר וחבריו רון ויזלי והרמיוני גריינג'ר, בראשם מנהל בית הספר אלבוס דמבלדור, לבין כוחות האופל שמייצגים לורד וולדמורט ואוכלי המוות (תומכיו), כשוולדמורט מנסה לחזור ולהשתלט על קהילת הקוסמים מחדש, לאחר שנפל במהלך הניסיון הכושל להרוג את הארי בעודו תינוק בעריסה. במשך הזמן מגלה הארי פוטר יותר ויותר על עולם הקוסמים, על הוריו המתים ועל המלחמה שהייתה בעבר אל מול וולדמורט ותומכיו, אוכלי המוות. הניצחון במלחמה הזו תלוי אך ורק בהארי.
בשנתו הראשונה בהוגוורטס (המתוארת בספר הארי פוטר ואבן החכמים) מנסים הארי, רון והרמיוני לגלות על מה פלאפי (כלב בעל שלושה ראשים) שומר בקומה השלישית, בסוף השנה הארי נלחם בלורד וולדמורט, המנסה לחזור לעולם הקוסמים בעזרת אבן החכמים, שיכולה לייצר את סם החיים, שיכול להקנות לו חיי נצח, בעזרת פרופסור קווירל, המורה להתגוננות מפני כוחות האופל.
בשנה השנייה (המתוארת בספר הארי פוטר וחדר הסודות), מנסים הארי וחבריו למצוא את האחראי לתקיפות מסתוריות בבית הספר שגורמות להתאבנות של כמה מתלמידי בית ספר, רוח רפאים והחתולה של פילץ', אב הבית. בסופו של דבר, הארי מתעמת עם האחראי לכך - זיכרון שמור של הלורד וולדמורט שהופיע בתור יומנו של טום רידל (שמו הראשון של וולדמורט ושל אביו) שהשתלט על ג'יני ויזלי, אחותו הקטנה של רון, וגרם לה לשחרר את הבסיליסק (נחש ענק שמבט ישיר בעיניו גורם למוות) שגרם לאיבונים.
בשנה השלישית (המתוארת בספר הארי פוטר והאסיר מאזקבאן), הארי נחשף לראשונה לסנדקו, סיריוס בלק, אשר ישב שתים עשרה שנה בכלא הקוסמים, אזקבאן, לאחר שהופלל על ידי אוכל המוות פיטר פטיגרו (המוכר גם כ"זנב תולע") שבגד בו ובחבריו, והואשם ברצח 12 מוגלגים וקוסם אחד, ובהסגרת הוריו של הארי לוולדמורט. במקביל מתעמת הארי עם פיטר, שהיה חבר קרוב של הוריו ושל סיריוס, אך הסגיר אותם לוולדמורט. פטיגרו מצליח לברוח, ובכך מונע את זיכויו של סיריוס בידי משרד הקסמים, שתופס אותו ורוצה להשמידו בנשיקת הסוהרסן (מציצת הנשמה דרך הפה, הפיכה ל"קליפה ריקה"). הארי והרמיוני חוזרים בזמן בעזרת מחולל זמן, ומצילים את סיריוס על גבו של ההיפוגריף בקביק, שנידון למוות על תקיפת דראקו מאלפוי מוקדם יותר השנה.
בשנה הרביעית (המתוארת בספר הארי פוטר וגביע האש), הולך הארי לצפות באליפות העולם בקווידיץ' שמתרחשת במולדתו, אנגליה, אחרי המשחק, באים אוכלי המוות ותוקפים את כל מי ששם, הארי וחבריו ברחו ליער וראו שם צללית מסתורית, ששלחה כישוף לשמיים, האות האפל - מסימני ההיכר של וולדמורט ותומכיו (המכונים "אוכלי המוות"). הארי הציג את בית ספרו ב"טורניר הקוסמים המשולש" - תחרות בין נציגי שלושת בתי הספר לקוסמות המובילים באירופה: הוגוורטס, בובאטון ודורמשטרנג, דבר שאמור להיות בלתי אפשרי, כי מותר להשתתף בטורניר רק מגיל 17 (הארי בן 14), מישהו שם אותו בתחרות כנגד רצונו, בזמן שהארי מתמודד בטורניר, מתחזק וולדמורט וזומם לשוב למלוא כוחותיו. בסוף הטורניר, כאשר הארי נוגע בגביע יחד עם סדריק דיגורי (תלמיד נוסף מבית הפלפאף שייצג את הוגוורטס), הגביע מתגלה כ"מפתח מעבר" המשגר את הארי וסדריק הישר לידיו של וולדמורט, אשר רוצח את סדריק. וולדמורט בעזרת משרתו, פיטר פטיגרו, משתמש בדמו של הארי כדי להעניק לעצמו גוף חדש ולהשיב לעצמו את כוחותיו. הארי והלורד וולדמורט נאבקים, והארי מצליח להימלט ממנו ברגע האחרון. בסופו של דבר, הארי מבין שהמורה שלו להתגוננות מכוחות האופל פרופסור מודי, הוא בעצם ברטי קראוץ' הבן, אוכל מוות מתחזה שרצח את אביו, ברח מאזקבאן בעזרת אימו, וכעת חזר לשרת את אדונו.
בשנה החמישית (המתוארת בספר הארי פוטר ומסדר עוף החול), דמבלדור מקים מחדש את מסדר עוף החול, שמטרתו להילחם בוולדמורט ובתומכיו. הארי עומד למשפט באשמת ביצוע קסם פטרונוס (המיועד להרחיק סוהרסנים, יצורים ששואבים את השמחה מסביבתם) שבסופו הוא מנצח (באילוץ רב). הארי פוטר וחברי המסדר מנסים לשכנע את קהילת הקוסמים שוולדמורט חזר לפעול, אך רוב הקוסמים אינם מאמינים להם ואף קוראים להם 'משוגעים'. בינתיים, בהוגוורטס, המורה להתגוננות מפני כוחות האופל (שמונתה בהמשך למפקחת העליונה מטעם משרד הקסמים), דולורס אמברידג', מאמללת את חייו של הארי ומתעללת בו, ומונעת לימוד מעשי בהתגוננות מפני כוחות האופל. בתגובה לכך, הרמיוני, רון והארי מקימים את צבא דמבלדור, ארגון שמטרתו לימוד כשפים להתגוננות. במהלך השנה מתאהב הארי בצ'ו צ'אנג והם יוצאים לדייט, שנגמר בכישלון, אחר כך, וולדמורט משתיל בראשו של הארי חיזיון שקרי, בו מוצג סיריוס עובר עינויים בידי וולדמורט במשרד הקסמים, על מנת למשוך את הארי לשם. הארי וכמה תלמידים נוספים באים "להציל" את סיריוס, אך נקלעים למארב של אוכלי מוות וניצלים רק בזכות הופעתם של חברי מסדר עוף החול וסיריוס ביניהם, בקרב בו הוא מוצא את מותו. קרב נוסף נערך בין וולדמורט לדמבלדור בתוך משרד הקסמים לעיני כל. בתום כל ההתרחשויות דמבלדור מגלה להארי כי טרם לידתו הייתה נבואה אשר אומרת כי וולדמורט והארי פוטר אינם יכולים להתקיים יחד בעולם ואחד מהם חייב למות בידי האחר.
בשנה השישית (המתוארת בספר הארי פוטר והנסיך חצוי־הדם), נמצאת המלחמה בין וולדמורט ותומכיו לבין שאר קהילת הקוסמים בעיצומה. הארי ודמבלדור יוצאים לחקור את עברו של וולדמורט כדי לגלות את נקודות התורפה שלו. במקביל, הארי צריך להתמודד עם לימודי כשיפומטרי בשיקויים. הארי תלמיד ממוצע בשיקויים, ונעזר בספר לימוד ישן של ישות מסתורית ששמה "הנסיך חצוי הדם". הארי וג'יני ויזלי מתקרבים והופכים לזוג. לקראת סוף השנה מתחולל מאבק נוסף אל מול אוכלי המוות ובסופו המורה להתגוננות מפני כוחות האופל, לשעבר המורה לשיקויים, סוורוס סנייפ הורג את דמבלדור. בהמשך נגלה שהוא עשה זאת לבקשת דמבלדור, משום שהיה גוסס גם כך. במרדף אחרי סוורוס סנייפ, הארי מנסה להשתמש בקללה של הנסיך חצוי הדם ומגלה שסנייפ עצמו הוא הנסיך חצוי הדם.
בשנה השביעית (המתוארת בספר הארי פוטר ואוצרות המוות; העלילה הראשונה אשר לא מתרחשת ברובה בין כותלי בית הספר) המלחמה בין וולדמורט ואוכלי המוות לבין מסדר עוף החול מגיעה לשיא. עוזריו של וולדמורט מנסים להרוג את הארי כבר כאשר הוא עוזב את הדרסלים לצמיתות. במשך שנה זו הארי, רון והרמיוני עוזבים את בית הספר ומחפשים את שבעת ההורקרוקסים (חפצים שמכילים חלקיק נשמה, וכך מונעים את מות בעליהם) של וולדמורט בעקבות המשימה שהטיל דמבלדור על הארי לפני מותו, על מנת להשמידם ולהביא למותו של וולדמורט אחת ולתמיד. בנוסף, מגלה הארי פרטים חדשים על עברו של דמבלדור וכן הוא מגלה את האגדה על אוצרות המוות - שלושה חפצים קסומים שהאדם שמחזיק בשלושתם הוא אדון על המוות - גלימת ההיעלמות, אבן האוב ושרביט הסמבוק (או שרביט הבכור, מטה הגורל) - השרביט החזק ביותר שקיים. בנוסף, הארי מגלה שגם הוא הורקרוקס, דבר המסביר את החיבור לראשו של וולדמורט ויכולתו לדבר בשפת הנחשים. הארי מת וחוזר הפעם כהארי בלי חלק הנשמה של וולדמורט בתוכו. הוא מאבד בשנה זו חברים קרובים כגון התנשמת הדוויג, רמוס לופין, נימפדורה טונקס, פרד ויזלי, אלאסטור "עין הזעם" מודי, דובי גמדון הבית ועוד. כמו כן, הוא מגלה פרטים נוספים על עברה של אמו ועל עברו של סוורוס סנייפ שנרצח על ידי וולדמורט בסוף הספר. בדו־קרב האחרון מביס הארי את וולדמורט.
בפרק האחרון שבספר, יש אחרית דבר שמספרת על חיי הארי וחבריו 19 שנים לאחר סיום העלילה:
מוטיבים חוזרים
ישנן מספר נקודות, החוזרות בעלילות של הספרים השונים. הנה כמה מהן:
ביקורת ספרותית
בתחילת פרסום הסדרה, "הארי פוטר" קיבל ביקורות חיוביות רבות, מה שתרם להפיכתו להצלחה מסחררת.
על הספר הראשון בסדרה "הארי פוטר ואבן החכמים":
"'יותר מילד אחד כתב לרולינג שהוריו מתקוטטים על הזכות להקריא לו את הספר או שהם שואלים אותו לעצמם... ויותר ממבוגר אחד כבר כתב כדי להודות לה על העונג שבקריאת הספרים.'"-שמעון אדף, סופשבוע מעריבבהמשך, לאחר שיצאה לאור כל סדרת הספרים והסרטים, ולאחר שהסתבר באיזו אהבה יוצאת דופן היא מתקבלת בציבור, דנו מבקרים רבים בשאלה מהו סוד ההצלחה של הסדרה. הוצעו מספר תיאוריות, החל מכאלה שתלו הכול בשיווק מסיבי, וכלה בכאלה שהתמקדו באיכות הכתיבה, באיכות העלילה, ובתֵּמָה של הספר - עולם פנטזיה המתכתב עם המציאות היומיומית שלנו.
תגובות לסדרת הספרים
מספר קבוצות נוצריות בארצות הברית הכריזו כי הספרים פועלים לקידום סגידה לשטן ולכישוף, ולפיכך הוקיעו אותם ואף שרפו אותם בפומבי. בין התגובות לתופעה זו בלט מאמר שפורסם בניו יורק טיימס בשנת 1999 של סופרת הילדים ג'ודי בלום הידועה במאבקה כנגד צנזורה בו יצאה להגנת סדרת הספרים, וכנגד הניסיונות לצנזרם.
לעומת זאת, הכנסייה הקתולית הכריזה כי הספרים מלאים בערכים שהנצרות מקדשת, וכי העלילה הקלאסית של "הטוב נגד הרע" ברורה מאליה. עוד מחלוקות היו כשמספר נגזרות ספרותיות בלתי־מורשות של הסדרה נכתבו והופצו ברחבי העולם - כאלו המשתמשות בדמויות עצמן מהסדרה וכאלו המשתמשות במושגים דומים (כך למשל, מפורסמת הסדרה הרוסית על טניה גרוטר, המקבילה הרוסית שנאסרה להפצה מחוץ לרוסיה).
ספרות חובבים רבה נכתבה בידי חובבי ומעריצי הסדרה, לרוב בכלי האינטרנט, כמו ה"שוגר קוויל" (עט הסוכר) או "פיקשן־אלי" (סמטת הסיפורת). "קראתי כמה מהם", אמרה בתגובה רולינג על התופעה, "מחמיא לי מאוד שאנשים אוהבים את הדמויות עד כדי כך".
בשנת 2015 התגלה עכביש מזן חדש וקיבל את השם אריוביקסיה גריפינדורי על שמה של דמות מהספר.
תרגומים
בעקבות הצלחת הסדרה זכו הספרים לתרגומים לשפות רבות. הספר הראשון בסדרה תורגם ללמעלה מ־80 שפות, והוכנס לתוכניות לימודי שפות בבתי ספר שונים בעולם. הסדרה תורגמה אף ללטינית, ליוונית עתיקה ולגאלית סקוטית. התרגום לשפות אלה נעשה משיקולים אקדמיים (יצירת חומר קריאה מודרני עבור הלומדים שפות אלו והעוסקים בהן). לעיתים תורגמה הסדרה למספר ניבים של אותה שפה. כך למשל, התרגום שונה בברזיל ובפורטוגל אף ששתי המדינות דוברות פורטוגזית. לחלופין, בספרד תורגמה הסדרה גם לבסקית ולקטלאנית. סדרת הספרים "תורגמה" אף לאנגלית אמריקנית, כלומר, במקומות שבהם יש שימוש במילה או ביטוי שונה בניב האמריקאי הוחלפו מילים מסוימות. בישראל הוצעו למכירה שתי הגרסאות האנגליות. הגרסה העברית תורגמה משפת המקור, אנגלית בריטית על ידי גילי בר-הלל ויצאה בהוצאת ידיעות אחרונות. התרגום היידי של "הארי פוטר ואבן החכמים" יצא לאור בשוודיה תחת השם "הערי פּאָטער און דער פֿילאָסאָפֿישער שטייִן".
הסרטים
בשנת 1999, מכרה רולינג את הזכויות של הסרט לארבעת ספרי "הארי פוטר" הראשונים לחברת הסרטים האחים וורנר בעלות של מיליון ליש"ט. סטיבן ספילברג קיבל הצעה לביים את הסרט הראשון, אך בסופו של דבר את הסרט הראשון והשני ביים כריס קולומבוס, את השלישי אלפונסו קוארון, את הרביעי מייק ניואל ואת החמישי, השישי והשביעי דייוויד ייטס.
בשנת 2000 נבחרו באודישנים מבין אלפי מתחרים, שלושה שחקנים אנונימיים למדי באותה עת - דניאל רדקליף, אמה ווטסון ורופרט גרינט - שגילמו את הדמויות הראשיות: הארי, הרמיוני ורון, בהתאמה.
סדרת הטלוויזיה
בשנת 2023, הוכרז רשמית כי אולפני האחים וורנר חתמו על חוזה להפקת סדרת טלוויזיה שהפקתה תימשך עשור ותעבד את כל שבעת הספרים לשבע עונות הסדרה. רולינג תשמש כמפיקה. הסדרה תשודר בשירות הסטרימינג Max.
אטרקציות
ב-18 ביוני 2010 נפתח לקהל הרחב "עולם הקסמים של הארי פוטר" בפארק יוניברסל באורלנדו, פלורידה. המתחם מהווה תוספת לפארק יוניברסל ונסוב סביב אטרקציות העוקבות אחר סרטי הארי פוטר. הפארק כולל מתחמים כמו הוגסמיד וטירת הוגוורטס, וכן מתקנים שונים ואטרקציות השאובות מתוך הסרטים.
יעקב רז (ניצב)
יעקב רז (נולד ב-16 בפברואר 1950) הוא ניצב בדימוס במשטרת ישראל
הארי פוטר
אטרקציות
בשנת 2014 נפתח ביוניברסל חלק שני למתחם הכולל העתק של סמטת דיאגון, מתקן "הבריחה מגרינגוטס" וכן העתק של רכבת הוגוורטס אקספרס המדמה נסיעה בין לונדון והוגוורטס כאשר היא מסיעה את המבקרים בין שני חלקי הפארק.
יעקב רז (ניצב)
ביוגרפיה
רז הצטרף לשורות המשטרה ב-1976 במהלך שירותו היה ראש מפלג תשאול ביחידה המרכזית של מחוז תל אביב והיה מעורב בפרשת חקירת חברי כנופיית מע"צ. שירת כמפקד תחנת שכונות, מפקד מרחב דן, מפקד מרחב ירקון, סגן ראש אגף אפסנאות וסגן מפקד מחוז מרכז.
ביולי 1998 קודם לדרגת ניצב ומונה לעמוד בראש המשמר האזרחי, בתקופתו כמפקד הוקם אגף קהילה ומשמר אזרחי שאיחד את היחידה לשיטור קהילתי עם המשמר האזרחי. בינואר 2001 מונה לראש אגף תנועה ובאוגוסט 2004 מונה לראש אגף תמיכה לוגיסטית.
הארי פוטר
אטרקציות
איך נוצר הארי פוטר הוא סיור מאחורי הקלעים אשר ממוקם בלונדון ומזמין את המבקרים לסיור רגלי בין אתרי צילום אמיתיים ששומשו ליצירת הסרטים, ביקור בסטים מקוריים מהסרט וכן ביקור במוזיאון אביזרים ותלבושות מקוריות אשר לקוחים כולם מסרטי הסדרה.
יעקב רז (ניצב)
ביוגרפיה
רז נודע כמי שענד כנפי צניחה למרות שלא סיים קורס צניחה המקנה את הזכות לענוד אותן והשלים את הקורס רק לאחר שהדבר נחשף.
לאחר פרישתו מהמשטרה מונה לדירקטור בחברת הבנייה אשטרום נכסים והיה חבר בוועדה לבחינת הרפורמה בתחבורה הציבורית. ביוני 2008 מונה על ידי שר התחבורה שאול מופז ליו"ר דירקטוריון חברת נמל אשדוד וכיהן בתפקיד עד מאי 2011. בשנים 2012-2014 כיהן כדירקטור בלתי תלוי בחברת שמן משאבי נפט וגז.
הארי פוטר
יצירות המשך
ב־31 ביולי 2016 עלתה הצגה המבוססת על הסדרה, "הארי פוטר והילד המקולל", ויום לאחר מכן תסריטה פורסם. ההצגה מגוללת את סיפורו של הארי 19 שנים לאחר הקרב עם וולדמורט בעוד עברו צף ועולה ובנו אלבוס נקלע להרפתקה חדשה ואפלה. התסריט יצא כספר בתרגום לעברית ב־10 בנובמבר 2016.
יעקב רז (ניצב)
ביוגרפיה
רז נשוי ואב לשניים, בעל תואר ראשון במדעי המדינה וקרימינולוגיה מאוניברסיטת בר-אילן ותואר שני במדעי המדינה עם התמחות במינהל ציבורי מבר-אילן.
הארי פוטר
יצירות המשך
בשנת 2016 יצא הראשון מבין סדרת פריקוול לסדרת הארי פוטר, המתרחשת כמה עשרות שנים לפני תחילת העלילה של הסרטים - חיות הפלא והיכן למצוא אותן. בשנת 2018 יצא הסרט השני, חיות הפלא: הפשעים של גרינדלוולד; ובשנת 2022 הסרט השלישי, חיות הפלא: הסודות של דמבלדור.
יעקב רז (ניצב)
הערות שוליים
.
הארי פוטר
יצירות המשך
כמו כן, פרסמה רולינג לאורך השנים מספר ספרונים נלווים לעלילה - רובם כביכול ספרים שמוזכרים בסדרת הספרים (ביניהם מעשיות בידל הפייטן וקווידיץ' בראי הדורות).
יצירות דומות
חובבי קומיקס הבחינו שהמיני־סדרה "The Books of Magic", שנכתבה על ידי ניל גיימן בשנת 1990, דומה מאוד לספריה של רולינג. בסדרה מגלה נער שחרחר וממושקף, ששמו טים האנטר, שהוא כנראה הקוסם החזק ביותר בעולם, לאחר שקוסם מבקר אותו, קונה לו ינשוף כחיית מחמד, ומלמד אותו כיצד להשתמש בכוחותיו. רולינג הכריזה רשמית שהיא לא הייתה מודעת לקיום הסדרה, וגיימן הודה שהוא מאמין שקווי הדמיון הם צירוף מקרים שנובע, ככל הנראה, מאותו אבטיפוס פנטסטי.
הספרים בסדרת "הארי פוטר" הושוו לספרים נוספים בסוגת הפנטזיה האפית בהם ל"ארץ ים" של אורסולה ק. לה גווין, ל"שר הטבעות" של ג'.ר.ר. טולקין, לספריה של דיאנה וין ג'ונס, לעבודותיו של פיליפ פולמן ולספר "מיו, מיו שלי" מאת אסטריד לינדגרן. רבים (ובהם הסופרת עצמה) רואים בהם מעין אגדה מודרנית, שבה משמשים בערבוב יסודות מיתולוגיים ויסודות ספרותיים מודרניים. בספרי "הארי פוטר" ניתן למצוא יסודות מיתיים בשימוש בסטריאוטיפ של המשפחה החורגת המרושעת ("סינדרלה"), וכן יסודות ספרותיים - כמו הבעת ביקורות שונות בספרים אלו. ספר נוסף הדומה מאוד הוא אריק רקס המבוסס על הסדרה הארי פוטר.
פוטרמור (Pottermore)
פוטרמור הוא האתר של רולינג שפותח בשיתוף עם סוני ואמור לשמש כעולם הקוסמות של "הארי פוטר" באינטרנט. באתר יש כתבי יד רבים של רולינג, הערות שכתבה וקטעים שלא נכנסו לספרי הסדרה. כמו כן, נמכרים באתר (דרך חנות מיוחדת) ספרים אלקטרוניים וספרי אודיו של כל סדרת הספרים. רולינג התנגדה במשך שנים להפצת ספריה בגרסה אלקטרונית, ולמרות זאת (ויש אומרים שעקב זאת) נחשבו ספריה למובילים ברשימת הורדות הספרים הלא חוקיות. בסופו של דבר, החליטה לעשות את המהלך בעצמה וללא תמיכת החנויות הגדולות. ספריה נמכרים ללא DRM ומוגנים בהגנה חברתית בלבד בצורת חותמת מים (watermark).
בשנת 2019, שונתה כתובת ושם האתר ל wizarding world.
מחלוקות משפטיות
להלן דוגמאות למספר מקרים משפטיים הקשורים לסדרה:
הארי פוטר בישראל
באוקטובר 2018 זכה התרגום לעברית של סדרת הארי פוטר בפרס רטרו גפן, שחולק לכבוד 20 שנה לפרס גפן, בקטגוריית ספר הנוער המתורגם.
בקיץ 2019 התקיים בקניון דיזנגוף סנטר אירוע לציון 20 שנה להגעת סדרת הספרים לישראל. בקניון הוצגה מהדורה חדשה של הספרים שיצאה לכבוד האירוע, וכן הוצגה במקום תערוכה של פריטים מקוריים מסדרת הסרטים.
פרסים
סדרת הארי פוטר זכתה להכרה בשלל פרסים מאז פרסומו של אבן החכמים, כולל פרס פלטינה מטקס פרסי הספרים הזהב והפלטינה של ויטאקר (2001), שלושה פרסי ספרי סמארטיז של נסטלה (1997–1999) , שני פרסים ממועצת האמנויות הסקוטית (1999 ו-2001) , פרס ספר השנה של Whitbread (1999), ספר השנה של WHSmith (2006). בשנת 2000, הארי פוטר והאסיר מאזקבאן היה מועמד לפרס הוגו עבור הרומן הטוב ביותר, ובשנת 2001, הארי פוטר וגביע האש זכה בפרס. בנוסף, הסדרה קיבלה ציון לשבח ממדליית קרנגי (1997), והגיעה לשלב הרשימה הקצרה לפרס הגרדיאן לספרי ילדים (1998).
בשנת 2007, שבעת כריכות הספרים של הארי פוטר תוארו בסדרה של בולי דואר שהונפקו בבריטניה על ידי הדואר המלכותי.
שלי הניג
שלי קתרין הניג (באנגלית: Shelley Catherine Hennig; נולדה ב-2 בינואר 1987) היא שחקנית ודוגמנית אמריקאית. מוכרת בעיקר בשל גילום הדמות מאליה בסדרת הנוער "זאב צעיר", דיינה בסדרה "המעגל הסודי" וסטפני ג'ונסון ב"ימי חיינו".
ביוגרפיה
הניג נולדה בלואיזיאנה. ב-2004 נבחרה למיס נוער ארצות הברית לואיזיאנה, וייצגה את מדינתה בתחרות מיס נוער ארצות הברית (הכלל-ארצית). היא זכתה במקום הראשון, ובכך הייתה נציגת לואיזיאנה הראשונה שזכתה בתואר הזה.
ב-2011 החלה לשחק בסדרה "המעגל הסודי". באותה שנה שיחקה לראשונה בסרט קולנוע, כשגילמה את בלייר לילי בסרט האימה "הסר חבר".
בשנים 2014–2017 שיחקה את מאליה הייל בסדרה העל-טבעית "זאב צעיר".
בשנת 2018 שיחקה בסרט הקומדיה הרומנטית "כאשר נפגשנו לראשונה".
ניסויים בבני אדם
מבחינת השיטה המדעית, ניסוי בבני אדם הוא מחקר מדעי שהמושא שלו הוא בני אדם ושבו המדען משווה שני מצבים, שבאחד מהם הוא מחולל שינוי משמעותי בסביבתם המיידית או בחייהם של בני האדם המשתתפים במחקר. שינוי זה מאפשר לבדוק השערה בדבר קשר סיבה ומסובב בין הגורם שהמדען חולל בו שינוי, לבין גורמים אחרים במערכת המחקר. שינוי זה הכרחי כדי להגדיר את המחקר כניסוי.
מבחינת האתיקה המקצועית של המדע, גם מחקרים שאין בהם שינוי מכוון משמעותי במערכת הנבדקת, הכוללת בני אדם, ועל כן הם למעשה תצפית מדעית בבני אדם, מוגדרים כניסוי בבני אדם.
סוג מקובל של ניסויים בבני אדם נערך בתחום מדעי הרפואה ובודק יעילות ובטיחות של טיפול רפואי בבני אדם. ניסוי מסוג זה נקרא ניסוי קליני. במקצועות פרא-רפואיים ובפסיכותרפיה נערכים ניסויים הדומים לניסויים קליניים, עד כמה שהדבר מתאפשר.
ניסויים אחרים בבני אדם אינם בודקים דרך לטפל בבני אדם. ניסויים בבני אדם שאינם ניסויים קליניים נערכים ברבים מענפי הפסיכולוגיה, במדעי חברה אחרים, בחינוך ובתחומי טכנולוגיה שונים כמו בהנדסת אנוש.
הסיכון והרווח שבהשתתפות בניסוי
אדם המשתתף במחקר מדעי עשוי לקחת עליו סיכונים מכמה סוגים:
בחלק מהניסויים, הרווח של המשתתף בניסוי הוא תשלום עבור השתתפות. בחלק אחר, הרווח הוא בקידום צבירת ידע הדרוש לאנושות ככלל ולעצמו או ליקיריו בפרט. אולם, לא בכל ניסוי יש רווח כל שהוא, ישיר או עקיף, למשתתף.
שיקולי אתיקה
במחקרים שמושאיהם הם בני אדם, על אנשי המדע להקפיד מאוד בנושאי אתיקה. במדינות רבות, כל מחקר כזה חייב על פי חוק המדינה להיות בפיקוח של ועדת אתיקה הממונה על ידי הנהלת מכון המחקר וחייב להיות מדווח גם לגוף חיצוני למכון המחקר. הפיקוח כולל אישור הצעת מחקר מפורטת לפני תחילת כל הליך מחקרי.
נושא האתיקה בעריכת ניסויים בבני אדם, וניסויים רפואיים בבני אדם בפרט, קיבל תשומת לב ציבורית ובינלאומית בין היתר בעקבות ניסויים רפואיים שערכו הנאצים באסירים. ניסויים אלה נועדו לבחון את פעילותם של מנגנונים שונים בגוף האדם, ונעשו תוך התעלמות מוחלטת מהסבל הנגרם לנבדקים, מרצונם בנושא ומהסכנה לחייהם. רופא שערך ניסויים כאלה באופן שיטתי ואכזרי במיוחד הוא ד"ר יוזף מנגלה. מקרה מפורסם אחר שתרם לגיבוש תחום האתיקה המחקרית באדם הוא ניסוי העגבת בטסקיגי, שבו נמנע טיפול מחולי עגבת שחורים ועניים במשך עשרות שנים, נמסר להם מידע כוזב על מצבם הרפואי ולא יידעו אותם שהם משתתפים בניסוי.
לאחר תום מלחמת העולם השנייה ועם גילוי מעשים אלה, הוכר הצורך בקביעת כללים אתיים לעריכת ניסויים רפואיים בבני אדם. בהמשך, בשנת 1964 נקבעו לראשונה כללי אתיקה למחקר רפואי בהשתתפות בני אדם, במסגרת מסמך בינלאומי הקרוי הצהרת הלסינקי, שגובש על ידי ההסתדרות הרפואית העולמית (WMA). מאז תוקנה ועודכנה הצהרת הלסינקי מספר פעמים, כאשר התיקון האחרון לעת עתה נעשה בכינוס ההסתדרות הרפואית העולמית בטוקיו בשנת 2004. ישראל אימצה את הצהרת הלסינקי והיא מהווה חלק מן החוק המסדיר ניסויים בבני אדם: תקנות בריאות העם (ניסויים רפואיים בבני אדם), התשמ"א-1980.
ההצהרה קיבלה מעמד חוקי במספר רב של מדינות בעולם ואומצה לתוך החקיקה הישראלית בראשית שנות השמונים, בנוסח לאחר תיקון משנת 1975. המסמך מפרט את השיקולים העיקריים שיש לקחת בחשבון בעת תכנון, אישור וביצוע ניסוי קליני. בארצות הברית אין מתייחסים להצהרה כאל מסמך מחייב, אלא נקבעו כללים מקומיים עצמאיים, הדומים במהותם אולם אינם זהים.
גמר גביע אירופה לאלופות 1990
גמר גביע אירופה לאלופות 1990 התקיים באצטדיון פראטר בווינה, אוסטריה ב-23 במאי 1990, ובו נקבע כי הזוכה בטורניר גביע אירופה לאלופות לעונת היא מילאן האיטלקית, שניצחה במשחק את בנפיקה ליסבון הפורטוגלית בתוצאה 1-0. משחק הגמר נעל את המהדורה ה-35 של גביע אירופה לאלופות.
מילאן הגיעה למשחק כאלופת אירופה המכהנת, לאחר שניצחה שנה קודם לכן במשחק הגמר את סטיאווה בוקרשט בתוצאה 4-0. הייתה זו הופעתה החמישית של מילאן בגמר גביע אירופה, וזכייתה הרביעית בתואר. עבור בנפיקה הייתה זו הופעה שביעית בגמר המפעל. חמש מהופעותיה היו במהלך שנות ה-60, אז גם זכתה בתואר פעמיים ברציפות. היא הגיעה לגמר השביעי שנתיים לאחר שהפסידה בגמר גביע אירופה לאלופות 1988 לפ.ס.וו. איינדהובן בדו-קרב בעיטות עונשין. שתי הקבוצות נפגשו בעבר במעמד גמר גביע אירופה, כשמילאן גברה 2-1 על בנפיקה ב-1963 וזכתה לראשונה בתולדותיה בתואר.
מילאן העפילה לטורניר רק בעקבות זכייתה עונה קודם לכן בטורניר, לאחר שסיימה שלישית בלבד בסרייה א' בעונת. בנפיקה העפילה בעקבות זכייתה באליפות פורטוגל באותה עונה.
במשחק עצמו גברה מילאן על בנפיקה 1-0 משער של פרנק רייקארד ההולנדי בדקה ה-65. מבשל השער, מרקו ואן באסטן, כבש בעצמו פעמיים בגמר העונה הקודמת. מילאן הייתה לאחרונה בעידן גביע אירופה לאלופות, שהסתיים ב-1993 והוחלף בליגת האלופות, שזוכה בתואר פעמיים ברציפות. ריאל מדריד הייתה הראשונה ששיחזרה הישג זה כאשר זכתה שנתיים ברציפות בשנים 2016 ו-2017.
מילאן
בשמינית הגמר פגשה מילאן יריבה חזקה בדמותה של ריאל מדריד הספרדית. במשחק הראשון בסן סירו כבשה מילאן פעמיים (פרנק רייקארד ומרקו ואן באסטן בפנדל) בתוך רבע השעה הראשונה וקבעה את תוצאת המשחק, 2-0. בגומלין באצטדיון סנטיאגו ברנבאו העלה אמיליו בוטרגניו את ריאל ליתרון על סף המחצית, אך ריאל כשלה לכבוש בשנית, ומילאן העפילה עם 2-1 בסיכום שני המשחקים.
בשלב חצי הגמר פגשה מילאן את באיירן מינכן מגרמניה. באיירן החזיקה מעמד בסן סירו עד לדקה ה-77, אז ואן באסטן כבש בפנדל וקבע את תוצאת המשחק, 1-0. במשחק הגומלין במינכן כבש תומאס שטרונץ בדקה ה-59, והשווה את המפגש הכפול. התוצאה נשמרה בתום 90 דקות, והקבוצות הלכו להארכה. בדקה ה-100 למשחק כבש סטפאנו בורגונובו את שער השוויון של מילאן, שער חוץ יקר שקבע כי באיירן תצטרך שני שערים כדי להעפיל. אלן מקינלי עוד העלה את באיירן ליתרון בדקה ה-106, אך ברבע השעה הנותרת שמרה מילאן על התוצאה והעפילה לגמר בזכות חוק שערי חוץ.
בנפיקה ליסבון
בנפיקה החלה את הטורניר מול דרי סיטי האירית. במפגש הראשון בחוץ ניצחה בנפיקה 2-1 והשיגה מקדמה לקראת הגומלין, בו הביסה את יריבתה בתוצאה 4-0 והעפילה עם 6-1 בסיכום שני המפגשים.
בשלב שמינית הגמר פגשה בנפיקה את בודפשט הונבד מהונגריה. לאחר 2-0 בחוץ במשחק הראשון, רשמה בנפיקה הופעה מרשימה מאוד בשלב הגומלין, בו הביסה את בודפשט בתוצאה 7-0. שלושה שחקנים - ססאר בריטו, אבל קמפוס ומאטס מגנוסון - כבשו צמד במשחק. עם 9-0 מוחץ בסיכום, העפילה בנפיקה לרבע הגמר.
בנפיקה פגשה בשלב רבע הגמר את דניפרו דניפרופטרובסק, נציגת ברית המועצות. פנדל מוקדם של מגנוסון במשחק הראשון בליסבון קבע את תוצאת המשחק, 1-0 לבנפיקה. בגומלין השלימה בנפיקה ניצחון כפול נוסף, כשגברה 3-0 על דניפרו והשלימה ניצחון 4-0 בסיכום. בנפיקה העפילה לחצי הגמר לאחר שישה ניצחונות בשישה משחקים, ומאזן שערים מוחץ של 17-1.
בשלב חצי הגמר רשמה בנפיקה את הפסדה הראשון בטורניר, כשפגשה את אולימפיק מרסיי הצרפתית והפסידה לה 2-1 בסטאד ולודרום, על אף יתרון מוקדם במשחק. במשחק הגומלין, בנפיקה הייתה חייבת לנצח את מרסיי, אך במשך דקות רבות לא הבקיעה שער. בדקה ה-82, שמונה דקות בלבד לסיום ההתמודדות, כבש ואטה מטאנו גרסיה את שער הניצחון שהעניק לקבוצתו את המקום בגמר בזכות חוק שערי חוץ.
סיכום המשחק
מילאן הגיעה למשחק כאלופת אירופה המכהנת. הקבוצה של אותן השנים זכתה לכינוי "גראנדה מילאן" (מילאן הגדולה), והיא זכורה כאחת הקבוצות הטובות בהיסטוריה. היא הציגה סגל איטלקי איכותי, שבו שילבה את שלושת השחקנים ההולנדים - פרנק רייקארד, רוד חוליט ומרקו ואן באסטן. המאמן אריגו סאקי, שהוביל את הקבוצה לזכייה שנה קודם לכן, הציב הרכב זהה כמעט לחלוטין לזה שפתח בגמר הקודם. השינוי היחידי היה מאולץ, בעקבות פציעתו של רוברטו דונאדוני, ועשרה שחקנים שפתחו בגמר הקודם פתחו בהרכב פעם נוספת. מנגד, המאמן סוון-יוראן אריקסון בקדנציה השנייה שלו כמאמן בנפיקה, הוביל אותה לראשונה בקריירה שלו לגמר גביע אירופה. הקבוצה הגיעה שנתיים לאחר ההפסד בדו-קרב בעיטות עונשין לפ.ס.וו. איינדהובן, אך מאז החליפה מאמן וכמעט לחלוטין את ההרכב, כשרק שלושה שחקנים שפתחו באותו הגמר פתחו גם מול מילאן.
המשחק הוכרע משער בודד, שנכבש בדקה ה-68. אלסנדרו קוסטקורטה התנהל עם הכדור במרכז המגרש, ומסר כדור עומק למרקו ואן באסטן. ההולנדי, ששנה קודם לכן כבש צמד במשחק הגמר, המשיך בנגיעה בכדור עומק לרייקארד, שבפריצה מהירה ניצב לבד מול השוער והכניע אותו.
התוצאה נותרה על כנה עד לסיום, ופרנקו בארזי, קפטן מילאן, הניף את הגביע הרביעי בתולדות המועדון.
Don't Speak (שיר)
Don't Speak (באנגלית - אל תדבר) הוא שיר של להקת הרוק האמריקאית "נו דאוט". הוא פורסם ב-1996 והיה הסינגל השלישי באלבום האולפן השלישי של הלהקה - Tragic Kingdom.
רקע
השיר נכתב במקור כשיר אהבה, על ידי הזמרת גוון סטפאני ואחיה אריק סטפאני. בגרסתו הסופית, גוון שינתה אותו לשיר פרידה מחבר הלהקה טוני קנל ובן זוגה לשעבר, זמן קצר אחרי שהוא סיים את מערכת היחסים בת שבע השנים שלהם.
השיר דורג במקום מספר 495 במגזין בלנדר, במסגרת "500 השירים הגדולים מאז שנולדת". למרות הפופולריות של השיר, "Don't Speak" לא נכנס למצעד הבילבורד הוט 100 (משום שבזמנו נכללו בו רק שירים שיצאו כסינגל שיווקי), אך הוא דורג במקום הראשון במצעד השירים העכשוויים של בילבורד, למשך 16 שבועות. מחוץ לארצות הברית, השיר דורג בראש המצעדים באוסטרליה, קנדה, איסלנד, הולנד, ניו זילנד, בריטניה, ובכך הפך לסינגל הבינלאומי המוצלח ביותר של הלהקה. השיר היה מועמד לשיר השנה ולביצוע הפופ הטוב ביותר של צמד או להקה, בטקס פרסי גראמי שהתקיים בשנת 1998.
השיר סומפל על ידי מספר אמני היפ-הופ לתוך שיריהם, כולל לשירו של ראקים "Dedicated" ולשירו של אייס קיוב "War & Peace". הקליפ של השיר בוים על ידי סופי מולר.
כתיבה והלחנה
השיר נכתב על ידי אריק סטפאני וגוון סטפאני והופק על ידי מתיו ווילדר. גוון סטפאני שכתבה את המילים כמעט לחלוטין לאחר הפרידה שלה מטוני קנל. על פי גוון סטפאני, "זה היה אמור להיות יותר אופטימי, יותר בסגנון הרוק של שנות השבעים. [כאשר] טוני ואני נפרדנו זה הפך לשיר עצוב."
הגיטריסט של הלהקה, טום דומונט אמר על השיר : יש הרבה סיפורים על השיר הזה, כי הוא נפרש על פני תקופה ארוכה. במקור, אחייה של גוון כתב את רוב השיר, ואז אחרי שקיבלנו אותו כלהקה גוון שינתה את המילים מסביב, כדי להתאימם לחייה. מבחינה מוזיקלית, אנחנו הבאנו את זה לרמה אחרת, אבל לקראת הסוף אנחנו ניסחנו אותו מחדש. יש גרסה מוקדמת יותר של השיר, שבו המשפטים שונים לגמרי, והוא באמת גרסה יפה וזה מדהים, אבל גרסה זו הרבה יותר גאז'ית וממש שונה. לשיר הזה היה תהליך תהליך דגירה ארוך השיר מולחן בסולם סי מינור ופה מינור.
מיקומי שיא
מיד עם יציאתו, השיר זכה להשמעות רבות והפך לשיר המושמע ביותר ברדיו האמריקאי ב-1996. השיר הגיע למקום הראשון במצעד 100 השירים העכשוויים של בילבורד, ושמר על מיקום זה למשך 16 שבועות לא רצופים, שיא לאותו הזמן. גם כאשר השיא נשבר, בשנת 1998, על ידי "גו גו דולס" עם השיר "Iris", כשהגיע ל-18 שבועות במקום הראשון, השיר "Don't Speak" שמר על המקום השני ברשימת השירים עם הכי הרבה שבועות בצמרת המצעד 100 השירים העכשוויים.
השיר, בגרסת הרדיו, היה ללהיט גם במצעד שירי הרוק המודרניים, בו הוא טיפס למקום השני, ושהה בו למשך 5 שבועות רצופים. במצעד 40 השירים למבוגרים השיר דורג במקום הראשון במשך 15 שבועות רצופים. במצעד סיכום שנת 1997 של 100 השירים העכשוויים של בילבורד, השיר דורג במקום הראשון.
השיר זכה גם לדירוגים גבוהים גם באירופה. בפברואר 1997 הוא הגיע למקום הראשון בבריטניה ובאירלנד, למשך 3 שבועות. גם במדינות נוספות באירופה, השיר הגיע לצמרת: בלגיה, הולנד, נורווגיה, שוודיה, שווייץ. במצעד של אירופה הוט 100, השיר הגיע למקום הראשון במשך 9 שבועות. באוסטריה שמר השיר על המקום הראשון למשך 8 שבועות.
בישראל, במצעד הפזמונים הבינלאומי השנתי של 1996 דורג השיר במקום ה-6.
הגנה סיציליאנית
הגנה סיציליאנית היא פתיחה בשחמט, השייכת לסוג ההגנות החצי פתוחות, וככל הנראה היא המקובלת ביותר. לפתיחה זו מספר נוסחים (וריאנטים) כשהחריף שבהם הוא "נוסח הדרקון". הגנה זו קרויה על שם שחמטאים סיציליאנים, שפיתחו אותה במאה ה-16. ההגנה הסיציליאנית מנסה להשיב מלחמה על ערוגות המרכז דרך אגף המלכה. בכך היא מהווה שיפור של הגנת קארו-קאן, בה אגף המלכה נשלט על ידי הלבן. למעשה, ההגנה הסיציליאנית מנסה לענות גם על בעיית הרץ הסגור ג8, שבהגנה הצרפתית ובקארו-קאן נשאר מאחור ונאבק לצאת.
מסע הפתיחה הראשון:
1. ה4 ג5
כבר במסעו הראשון של השחור הוא יוצר עמדה לא-סימטרית ובכך הוא מנסה ליטול מהלבן, מיד עם פתיחת המשחק, את יתרונו במתן הטון במשחק. השחור אינו כובש בצורה ישירה את ערוגת המרכז, אלא שולט עליה בדרך עקיפה על ידי 1. --- ג5. בסוג פתיחות זה (ההתמודדות העקיפה) כלולות גם הגנת קארו-קאן, הגנת אלכין וההגנה הצרפתית. השחור ינסה לתקוף באגף המלכה, בעוד הלבן יפעיל לחץ במרכז ויכוון את התקפתו לאגף המלך. השחור מפריע ללבן להציב רגלי על ד4.
מטרת הלבן היא פתיחת האלכסונים של הרצים. מסעו הרביעי של השחור תוקף את הרגלי הלא מוגן ה4 בעזרת פרשו ומאלץ את הלבן לבצע צעד הגנתי, בשעה שהוא, השחור, יוכל להתחיל לכבוש את המרכז ולכן אסור לו להניח ללבן להציב את הרגלי ג2 על ג4.
מכאן השחור יוכל להמשיך בצורה הגנתית מבוצרת: ה6 --> רה7 --> 0-0 --> א6 --> מהג7.
הסתעפות ניידורף
הסתעפות פופולרית בפתיחה שבה השחור מקדים ומונע את המסע 6.רב5+
אפשרויות אחרות הן:
נוסח הדרקון
לפתיחה זו יש נוסח אחר: "הנוסח הדרקוני" התוקפני יותר ובו השחור תוקף באגף מלכתו, נוסף על מה שהקדים והתבצר באגף המלך. בנוסח זה הפרש הלבן ישאף להתייצב על ד5 בעוד שהפרש השחור ישאף להתייצב על ג4 הואיל והטור ג' פתוח ללחץ הצריח השחור. שחור מאיים ד6 ד5, לבן ימנע זאת. הלבן מנסה לפרוץ באגף המלך. (לבן אינו זוכה בכלי על ידי פ:פ בגלל ר:ר)
הלבן יכול לתקוף באגף המלך, בעוד לשחור יחסרו כלים להתקפה באגף המלכה לאחר חילופי קצינים. כעת השחור ישאף לחילופי קצינים, גם כדי לשבור את התקפת הלבן וגם כדי להחליש את הרגלים הלבנים.
אסור ללבן פב3 בשל רב4 עם התקפה חזקה. לשחור מנגד לא מומלץ א6 למשל, בשל האיום פד6.
והשחור עומד טוב. הפרש הלבן על א3 נמצא בפינה והדבר מהווה חיסרון ללבן.
משחק ובו לפחות שלושה נוסחים להגנה הסיציליאנית
1. ה4 ג5 ההגנה הסיציליאנית 2. פו3 ה6 נוסח פולסן 3. ד4 ג:ד4 4. פ:ד4 פו6 נוסח אנדרסן 5. פג3 רב4 6. רד3 (עדיף ה5) ... 6. ... ד5 7. ה5 פו-ד7 8. מהז4 ר:ג3 (ההגנה היחידה היא 8. ... ז6) 9. ב:ג3 מו8? (ז6 טוב יותר) 10. רא3+ מז8 11. פ:ה6! (תוך איום כפול: מט או לכידת המלכה) ... 11. ... ו:ה6 12 מה:ה6 x
Blond Ambition World Tour
Blond Ambition World Tour (מוכר כ-Blond Ambition World Tour 90) הוא סיבוב ההופעות השלישי של הזמרת האמריקאית מדונה. סיבוב ההופעות נועד על מנת לקדם את אלבומה הרביעי Like a Prayer, ואת הפסקול, I'm Breathless, ובנוסף לכך, במהלכו הופיעה הזמרת באירופה, אמריקה הצפונית ואסיה. סיבוב ההופעות היה שנוי מאוד במחלוקת בשל איקונוגרפיה קתולית ומיניות. מגזין רולינג סטון כינה אותו "חגיגה כוריאוגרפית מפוארת, פרובוקטיבית מינית" ואף הכריז עליו כסיבוב ההופעות הטוב ביותר ב-1990.
בשנת 1991 יצא סרט תיעודי תחת השם Truth or Dare (או תחת השם "במיטה עם מדונה" בצפון אמריקה), אשר מתעד מאחורי הקלעים של סיבוב ההופעות, ואת מהלך הפקתו.